3. ΑΝΑΓΚ. ΝΟΜΟΣ υπ’ αριθ. 804 της 21 Ιουλ./7 Αυγ. 1937 (ΦΕΚ Α΄ 306)  Περί απαλλοτριώσεως ακινήτων προς ίδρυσιν Φιλανθρωπικών ιδρυμάτων ή επέκτασιν υφισταμένων τοιούτων. Άρθρ.1.-Επιτρέπεται η λόγω Δημοσίας ωφελεάις αναγκαστική απαλλοτρίωσις ακινήτων ανηκόντων, εις φυσικά ή Νομικά πρόσωπα Δημοσίου ή ιδιωτικού δικαίου επί τω σκοπώ της ιδρύσεως Φιλανθρωπικών Ιδρυμάτων ή επεκτάσεως υφισταμένων τοιούτων. Η απαλλοτρίωσης δύναται να γίνη υπέρ και δαπάναις του Κράτους, των Δήμων, Κοινοτήτων ή Νομικών Προσώπων, επιδιωκόντων αποκλειστικώς φιλανθρωπικούς σκοπούς. Η απαλλοτρίωσις ενεργείται δια Β.Δ/τος προκαλουμένου παρά των Υπουργών Κρατικής Υγιεινής και Αντιλήψεως και Οικονομικών και κατόπιν πράξεως του Υπουργικού Συμβουλίου και Ψηφίσματος του οικείου Συμβουλίου, εφ’ όσον η απαλλοτρίωσις ενεργείται υπέρ Δήμου, Κοινότητος ή Νομικού προσώπου. Άρθρ.2.-Η αποζημίωσις καταβάλλεται υπό του υπέρ ου η απαλλοτρίωσις προσώπου, καθορίζεται δε κατά τας διατάξεις του Νόμ. ΓπΝΑ΄ «περί αναγκαστικής απαλλοτριώσεως οικοπέδου προς ανέγερσιν Μεγάρου Δικαστηρίου εν Τριπόλει, ως μεταγενεστέρως ετροποποιήθη η αυθεντικώς ηρμηνεύθη». Προκειμένου περί απαλλοτριώσεως ενεργουμένης υπέρ του Δημοσίου η σχετική δαπάνη βαρύνει τας δια την Κοινωνικήν Πρόνοιαν χορηγουμένας εκάστοτε πιστώσεις, το δε κατά το προηγούμενον άρθρον Β.Δ/μα εκδίδεται εφ’ όσον το ποσόν της δαπάνης προβλέπεται υπό του προϋπολογισμού του οικονομικού έτους, καθ’ ο τούτο εκδίδεται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.   